स्कूल में सेनिटेशन प्रोजेक्ट का शुभारंभ किया
रोटरीस्थापना दिवस और स्वच्छ भारत अभियान के तहत रोटरी क्लब अमृतसर सेंट्रल की ओर से निष्काम सेवा स्कूल में सेनिटेशन प्रोजेक्ट का शुभारंभ किया। क्लब के प्रधान कर्नल कंवलजीत सिंह अनेजा और सचिव प्रवीण मेहरा की अध्यक्षता में करवाए शुभारंभ के दौरान छोटे स्टूडेंट्स के लिए शौचालय और हाथ धोने के लिए वॉशवेसन का पुनर्निमाण करवाया। रोटेरियन डॉ. नरेश ग्रोवर ने बताया कि क्लब ने इस स्कूल को 10 सालों से गोद लिया है। इसमें समय-समय पर स्टूडेंट्स को जरूरत के अनुसार कापियां, किताबें, जुराबें, बूट, वर्दियां आदि बांटे जाते हैं, जबकि समय-समय पर इन स्टूडेंट्स के स्वास्थ्य की जांच करके दवाइयां भी दी जाती है, क्योंकि यह सभी स्टूडेंट्स गरीबी रेखा के नीचे झुग्गी झोपडिय़ों में रहने वाले परिवारों से संबंधित होते हैं। प्रधान अनेजा ने कहा कि क्लब अागे भी इसी तरह भविष्य में इन स्टूडेंट्स को सहायता जारी रखेगा। इस मौके पर प्रिंसिपल सरदारा सिंह और अन्य स्टाफ मौजूद था।
hin_Deva hin_Deva